قوللوقچولوق کئچمیشلردن بیر ایش اولاراق قالیر. قوللوقچولار، باشقالاری اوچون ایشلَمک قارشیلیغیندا پول قازانیب، گونلرین کئچیردرلر. قوللوقچولوق، زامان سورَسینده ایشدن جالانیب دوشونجَیه. دوشونجه قوللوقچولاری، ایش قوللوقچولاریلا، اؤزلری اوچون بیر شئی قازانیب-قازانمادیق باخیمیندان فرقلری واردیر. دوشونجه قوللوقچولاری، خیدمتلرینده اولان دوشونجه اؤز میللتلرینین چیخارلاری اوغروندا اولان دوشونجه یئیه لری اولدوغو واقتلار، اؤزلرینین ده چیخارلارینین دوغرولتوسوندا آددیم آتیرلار.
اؤز چیخارلاری، قوللوقچولوق ائتدیکلری کیمسَلرین دوغرولتوسوندا اولمایانلار، آددیم آتدیقجا باتیرلار. گؤتوردوکلری آتدیملار، اونلارین چیخارلارینی توشلایان اربابلارینین آماجلارینا چاتماق اوچون یئرلری هامارلاییر. آتدیم آتانلار، آتدیقلاری آتدیملاری، اؤزلرینین امکلری دیر دئیه، آتدیملارین دوز اولوب-اولمادیغینا باخمایاراق ساوونورلار. ساووندوقلارینین بوتون میللتین چیخارلارینین قارشیسیندا اولدوغونو دوشونَنلر، بئله بیر آددیملارین اؤنلَمک ایستَیَنده، میللتی ساوونانلار ایدیعاسیندا اولانلارین آراسیندا توققوشما یارانیر. توققوشما اوزانلادیقدا، بو توققوشما، ایکی گوجه یئیَلَنن قوروپون آراسیندا اولان توققوشما دیر کیمی سؤزلر، مئیداندا اولان هر بیر دوشونجه یئیه سینه ایمکان یارادار. قوللوقچولار،بئله بیر دوروم یاراتدیقدا، قوللوقچولوقلارینی تام یئرینه یئتیریرلر.
قوللوقچولوغون نئچه یوز ایل اؤنجه دن یارانیب، ایندی اوزه چیخان فورمو، عئلمی دون گئیمیش، هر کسین طرفیندن بَیَنیلمیش قوللوقچولوق دیر. بو قوللوقچولوقدا، ایلک اولارق، بیر سیرا ایلکه لر، عئلمی ایلکه دیرلر دئیه، عئلم اوجاقلاریندا یارانیب، سونرا هر نه اونلارلا اؤلچولور. یارانان اؤلچوده اولمایان، بیلگیلر یانلیش دیر دئیه، تکجه اربابلارین یوخ، بوتون دونیادا بیلگین آدلانان کیمسه لرین طرفیندن قیراغا قویولورلار. بئله بیر قوللوقچولوغون ایکی-اوچ یوز سورندن سونرا، تملده ایکی قولا بؤلونور. بیرینجی سی، تمل بیلیم آدلانان فیزیک، شیمی، ریاضی کیمی بیلیملرده یارانیر. بو بیلیملر، دونیادا اولان گلیشمَلره ندن اولوب دیر. بو بیلیملرین آنا چیزگیلرینی، هر ندن قیراقدا، بئله بیر بیلیملر اوستونده ایشلَمک ایمکانی یارانان اوجاقلاردا چیزیلیر. بو چیزگی، بوتون اینسانلارین چیخارلارینین دوغرولتوسوندا اولدوغو اوچون، هر کسه فایدالی اولا بیلیر.
آنجاق، بیلیم آدلانیب، دوشونجه طرزی، باخیش طرزی اولانلارا گلدیکده، هر نه فرقله نیلیر. بوردا اولان گؤروشلر، گؤروشلری اورتایا قویان، کیمسَلرین دیغدیغالارینین دوغرولتوسوندا اولوغو اوچون، قوللوقچو دوروموندا اولان بیلیم آداملارینین، میللی چیخارلارینین دوغرولتوسوندا اولمادیغی واقتلار، بیلیم آداملاری، گؤروش یئیَلرینین چیخارلارینی اؤز یئرلرینه داشییب، ساوونورلار. بو اوزدن، اؤزلرینکی اولان هر بیر وارلیق، یئنی یارانمیش بیلیم اوجاقلارینین چیخارلارینین دوغرولتوسوندا اولمادیغی واقتلار، بیلیم دیشیندا اولدوغو قاخینجا اوغراییب، کیچیلدیلیب، باشینا تاپتالانیر. بو تاپتالانما، دونیادا اولان دوشونجَلری، بیلیم اوجاقلارینین گؤروشلرینین دوغرولتوسوندا چاتدیغی واقتا جان اوزانیر. بیلیم آدیلا تانینان قوللوقچولارا، میللتلرینین چیخارلارینی، بیلیم اوجاقلارینین چیخارلارینا یاخینلاتدیقلاری اوچون پای وئریلیر. پای آلان، قوللوقچولار، دونیا سَویه سینه، هئچ بیر واقت یئتیمیرلر.
azb_Arab azb_Arab azb_Arab azb_Arab